Vniuersis presentes litteras inspecturis Birgerus, diuina permissione³ archiepiscopus Vpsalensis, salutem jn Domino sempiternam. Nouerint vniuersi, quod agentibus nobis officium visitacionis anno ab jncarnacione Dominj mccclx nono⁴ apud ecclesiam Aboensem, inter alia iura, statuta et consuetudines ipsius patrie⁵ jnuenimus et veraciter didiscimus vnam consuetudinem inter clerum et populum a tanto tempore concorditer⁶ obseruatam, quod ipsius memoria in contrarium non existat,⁷ videlicet quod collectoribus decimarum predialium, tam a parte⁸ episcopi quam ecclesie et sacerdotis, tempore colleccionis ipsarum decimarum expense necessarie⁹ cum pabulo quinque¹⁰ equorum consueuerunt a dantibus decimas ministrarj, jta quod tot parrochiani ministrarent¹¹ ipsis collectoribus expensas vnius¹² prandij, pro quot ipsi collectores sufficiunt¹³ a mane vsque ad prandium decimas mensurare, et statim prandio facto jnde recedentes apud alios decimas colligerent et eciam mensurarent, qui ipsis de cena jn expensis et pabulo necessariis prouiderent. Volentes igitur per nostras litteras huiusmodi consuetudinem tamquam racionabilem confirmare, vt¹⁴ omnis dissencionis materia in posterum excludatur, volumus et mandamus tam clericis quam laycis firmiter et districte, quatenus huiusmodi consuetudinem racionabilem et prescriptam [et] a¹⁵ nobis approbatam inuiolabiliter studeant de cetero obseruare, ac alia pacta sev conuenciones inter ipsos clericos et laycos huc vsque seruatas,¹⁶ scilicet loco oblacionum et mathbyrdh vnam karpam siliginis cumulatam in iure finnonico et decem marcas butiri in iure sueuico, ac quiktyondh sev alias decimas piscium, animalium, pellium, lini, canapis ac aliorum quorumcunque, necnon introducciones nubencium et post partum, et funeralia consueta, soluant fideliter et deuote; ac eciam ipsi clericj huiusmodi consuetis conuencionibus sint contenti, ne, si¹⁷ altera pars vel vtraque in contrarium venerit, diuinam super se¹⁸ senciat vlcionem cum pena condigna, eidem¹⁹ tanquam transgressori huiusmodi consuetudinis seu statuti per nos approbatj merito infligenda. Jn quorum euidenciam firmiorem sigillum nostrum presentibus est appensum. Actum et datum anno et loco supradictis, octauo die mensis Octobris.Vniuersis presentes litteras inspecturis Birgerus, diuina permissione archiepiscopus Vpsalensis, salutem jn Domino sempiternam. Nouerint vniuersi, quod agentibus nobis officium vicitacionis anno ab incarnacione Domini¹ mccclx nono² apud ecclesiam Aboensem, inter alia iura, statuta et consuetudines ipsius patrie inuenimus et veraciter didiscimus³ vnam consuetudinem inter clerum et populum a tanto tempore concorditer obseruatam, quod ipsius memoria in contrarium non existit, videlicet quod collectoribus decimarum predialium, tam ex parte episcopi quam ecclesie et sacerdotis, tempore colleccionis ipsarum decimarum expense necessarie cum pabulo quinque equorum consueuerunt a dantibus decimas ministrari, ita quod tot parrochiani ministrant ipsis⁴ collectoribus expensas vnius prandij, pro quot ipsi collectores sufficiunt a mane vsque ad prandium decimas mensurare, et statim prandio facto inde recedentes apud alios decimas colligant et mensurent, qui ipsis de cena jn expensis necessariis prouidebunt. Cetervm loco oblacionum et mathbyrdh conuencionem inter ipsos clericos et laycos hucusque seruatam, s[c]ilicet vnam karp siliginis cumulatam. ac alia[s]⁵ decimas piscium, animalium, pellium, lini, canapis, humulj ac aliorum quorumcunque persoluant fideliter et deuote; volentes et mandantes⁶ firmiter et districte tam clericis quam laicis dyocesis Aboensis, quatenus consuetudines predictas, a nobis tamquam racionabiles et prescriptas approbatas, de cetero jnuiolabiliter obseruent ex parte vtriusque, ne, si altera uel vtraque pars in contrarium venerit, diuinam super se senciant⁷ vlcionem cum pena condigna, eidem tamquam transgressori huiusmodi consuetudinis sev statutj per nos approbatj merita (ͻ: -to) infligenda. Jn quorum euidenciam firmiorem sigillum nostrum presentibus est appensum. Actum et datum anno et loco supradictis, viij die mensis Octobris.